Forss

Forss (suom. i ) om lidn Suomenman suvipäivlaskmas, mülüb sen Kanta-Häme-provincijha.

 Istorii 
Vl 1846 ročilaine Aksel' Vil'gel'm Vahren () pani fabrikan alust ümbriradmaha puvillad Loimijogen (suom. Loimijoki) randal. Eländpunktan aluz om pandud vl 1923 kuti kund, se sai lidnan statusad vl 1964.

Forss šingotase municipalitetan holitišiden aluzkundoil, sömtegimištol, sauvondmaterialiden tehmižel (beton, lämuzizoläcii) i elektronikan edheotandal.

 Geografijan andmused 
Lidn sijadase agjan päivlaskmas, Loimijogen randoil ( 114 km pitte, Kokemäenjogen hura ližajogi).

Sured lidnad oma läheli: matkad Hämenlidnhasai (agjan keskuz) om vižkümne kuz' kilometrad pohjoižpäivnouzmha, Hel'sinkin keskuzpalhasai — 110 km suvipäivnouzmha, Turkuhusai — 88 km suvipäivlaskmha, Tamperehesai — 87 km pohjoižhe.

Vn 2022 andmusiden mödhe lidnankundan pind om 253,36 km², sidä kesken kuivma — 248,83 km², vezi i sokaz tahond ottas 4,53 km².

 Tobmuz 
Forss jagase kahteks administrativižeks lidnanlaptaks, ned alajagasoiš seičemetoštkümneks valičemižümbrikoks. Forssan municipaline suim kogoneb 43 ezitajaspäi.

Edeližed lidnan pämehed oma Sami Sulkko (2013−2017), Tapani Venho (2002–2013), Hannu Joensivu (1999–2001).

 Eläjad 
Vl 1980 lidnankundan eläjiden lugu oli 19 332 ristitud, vl 2000 — 18 506 ristitud, vl 2010 — 17 904 ristitud, vl 2020 — 16 906 ristitud. Kaikiš suremb lidnan ristitišt oli 19 660 eläjad vl 1990.

Mamankelen mödhe (2016): suomen kel' — 95,2 %, ročin kel' — 0,3 %, toižed keled — 4,5 %.

Hämen sättutoitud tedoiden universitetanHämen sättutoitud tedoiden universitetan sait (hamk.fi).   (baziruiše Hämenlidnas, , , alusenpanend 1995, 10 tuh. üläopenikoid) üks' kampusoišpäi sijadase lidnan keskuzpalas.

 Galerei 

 Homaičendad 

 Irdkosketused 
 Lidnan ohjastusen sait (forssa.fi).    

Kategorii:Suomenman lidnad
Kategorii:Eländpunktad kirjamišton mödhe
Kategorii:Kanta-Häme